Tammin Sursok

Tammin Sursok (s. 19. elokuuta 1983 Johannesburg, Etelä-Afrikka) on australialainen näyttelijä ja laulaja-lauluntekijä. Hän on tehnyt tunnetuimmat roolinsa televisiosarjoissa Home and Away, Tunteita ja tuoksuja ja Valehtelevat viettelijät. Sursok on tehnyt näyttelijänuraa paitsi Australiassa, myös Yhdysvalloissa.

 Varhaiselämä 
Sursok syntyi Johannesburgissa, mutta hänen perheensä muutti Australian Sydneyyn kun hän oli kuusivuotias. Sursokin molemmat vanhemmat ovat muusikkoja. Nuorena hän harrasti näyttelemistä Sydneyn nuorisoteatterissa ja opiskeli draamaan ja puhetekniikkaan erikoistuneessa Trinity Collegessa. Sursok kävi Ravenswood-nimistä tyttökoulua Sydneyssä.

 Ura 
Valmistuttuaan koulusta vuonna 1999 Sursok hankki itselleen agentin ja pääsi ensimmäiseen koe-esiintymiseensä saippuasarjaan Home and Away. Hänet valittiin lopulta Dani Sutherlandin rooliin. Sursok voitti roolistaan Logie Awardin. Hän poistui sarjasta vuonna 2004, koska halusi kokeilla siipiään musiikin parissa ja sai levytyssopimuksen Sony BMG Music Entertainment -yhtiöstä. Sursokin poprock-albumi Whatever Will Be saavutti kohtalaista menestystä Australiassa ja sen singlet ”Pointless Relationship” ja ”Whatever Will Be” pääsivät Australian singlelistan sijoille 7 ja 13.

Sursokin oli tarkoitus jatkaa hyvin käynnistynyttä musiikkiuraansa ja Sony halusi brändätä hänet Isossa-Britanniassa, mutta yhtiön sisällä tapahtuneiden muutosten vuoksi suunnitelma kaatui. Sursok muutti Australiasta Los Angelesiin vuonna 2006 näyttelijäntöiden perässä. Hänen ensiesiintymisensä Yhdysvalloissa oli pikkurooli elokuvassa Aquamarine. Tätä seurasi Colleen Carltonin rooli saippuasarjassa Tunteita ja tuoksuja. Sursok oli kolmas Colleenia esittänyt näyttelijä ja sai roolistaan Daytime Emmy -palkinnon.Y&R's Sursok on her exit: 'It was all a whirlwind'. Soap Opera Digest s. 6. Viitattu 5.8.2025.

Sursok lähti Tunteista ja tuoksuista vuonna 2009, koska saippuasarjan kuvausaikataulut olivat niin sitovia, etteivät ne sallineet hänelle juuri lainkaan muita projekteja. Hänen pestinsä sarjassa päättyi hänen roolihenkilönsä kuolemaan. Sursok näytteli sen jälkeen pääroolia Nickelodeonin tv-musikaalissa Spectacular! ja lauloi myös elokuvan soundtrackin. Lisäksi Disney Channel palkkasi hänet tilannekomediaan Hannah Montana, jossa hän esiintyi kahdeksassa jaksossa.

Vuonna 2010 Sursok sai roolin jännityssarjasta Valehtelevat viettelijät. Hän esitti pieleen menneen jäynän seurauksena sokeutunutta Jenna Marshallia ja esiintyi sarjan kaikilla seitsemällä kaudella.

Sursok sai vuonna 2022 vierailijaroolin australialaisesta saippuasarjasta Neighbours.

 Yksityiselämä 
Sursok avioitui vuonna 2011 Italiassa näyttelijä-ohjaaja Sean McEwenin kanssa. Heillä on vuosina 2013 ja 2019 syntyneet tyttäret.http://www.usmagazine.com/celebrity-moms/news/tammin-sursok-pretty-little-liars-actress-gives-birth-to-baby-girl-phoenix-emmanuel-2013810 Sursok asui Yhdysvalloissa 15 vuotta ja muutti perheineen takaisin Australiaan vuonna 2021.

 Filmografia 
Elokuvat Vuosi Suomenkielinen nimi Alkuperäinen nimi Rooli Huom. 2006  Aquamarine  Aquamarine  Marjorie  2009  Rajattu maa  Crossing Over  Rosalyn  Albino Farm  Albino Farm  Stacey 2010  Tyttö ja villivarsa 2  Flicka 2  Carrie McLaughlin  suoraan DVD:lle 2011  Husk  Husk  Natalie Driving by Braille  Driving by Braille  Sarah Corso  suoraan DVD:lle 2013  10 Rules for Sleeping Around  10 Rules for Sleeping Around  Kate Oliver 2014  Cam2Cam  Cam2Cam  Allie Westbrook 2019  Braking for Whales  Braking for Whales  Star Walker  myös käsikirjoittaja ja tuottaja

Televisiosarjat Vuosi Suomenkielinen nimi Alkuperäinen nimi Rooli Jaksot 2000–2004  Home and Away  Home and Away  Dani Sutherland  297 jaksoa 2007  Suhdekoukerot  Rules of Engagement  nainen  ”Game On” 2007–2009  Tunteita ja tuoksuja  The Young and the Restless  Colleen Carlton  165 jaksoa 2008  Aina vaarassa  In Plain Sight  Nicole  ”Pilot” 2009  Spectacular!  Spectacular!  Courtney  Nickelodeon Original Movie 2010–2011  Hannah Montana  Hannah Montana  Siena  8 jaksoa 2010–2017  Valehtelevat viettelijät  Pretty Little Liars  Jenna Marshall  50 jaksoa 2022  Neighbours  Neighbours  Montana Marcel  18 jaksoa

 Lähteet 

Aiheesta muualla


Luokka:Australialaiset näyttelijät
Luokka:Australialaiset laulajat
Luokka:Vuonna 1983 syntyneet
Luokka:Elävät henkilöt